Daniël bely sondes in gebed (1-19)
Jerusalem sewentig jaar verlate (2)
Gabriël kom na Daniël toe (20-23)
Sewentig profetiese weke voorspel (24-27)
Messias sal ná 69 weke verskyn (25)
Messias sal doodgemaak word (26)
Stad en heilige plek sal vernietig word (26)
D.w.s. die heilige boeke.
+2Kr 36:20, 21; Jer 25:11; 29:10; Sag 1:12; 7:5
+Le 26:33; De 28:41; 2Kn 17:6; Jes 11:11
+Eks 34:6, 7; Ne 9:17; Ps 86:5
+2Kn 17:13, 14
Of “ons nie u aangesig versag nie”.
+Eks 9:16; Ne 9:10; Ps 106:7, 8
+Le 26:38, 39; 1Kn 9:7-9; Ps 79:1, 4; Jer 24:9
+Ps 87:1, 2; Sag 8:3
Verwys na weke van jare, met ander woorde 1 week is gelyk aan 7 jaar.
Of “die Gesalfde”.
+Jes 55:4; Mt 23:10; Joh 1:45, 49
+Jes 53:8, 12; Mt 26:2; Lu 24:26; 1Ko 15:3
Dan. 9:22Kr 36:20, 21; Jer 25:11; 29:10; Sag 1:12; 7:5
Dan. 9:4Eks 34:6
Dan. 9:7Le 26:33; De 28:41; 2Kn 17:6; Jes 11:11
Dan. 9:9Eks 34:6, 7; Ne 9:17; Ps 86:5
Dan. 9:102Kn 17:13, 14
Dan. 9:15Eks 6:1
Dan. 9:15Eks 9:16; Ne 9:10; Ps 106:7, 8
Dan. 9:16Le 26:38, 39; 1Kn 9:7-9; Ps 79:1, 4; Jer 24:9
Dan. 9:20Ps 87:1, 2; Sag 8:3
Dan. 9:25Jes 55:4; Mt 23:10; Joh 1:45, 49
Dan. 9:26Jes 53:8, 12; Mt 26:2; Lu 24:26; 1Ko 15:3
9 In die eerste jaar van Darius,+ die seun van Ahasʹveros – ’n afstammeling van die Mede wat oor die koninkryk van die Galdeërs+ koning gemaak is – 2 ja, in sy eerste regeringsjaar, het ek, Daniël, uit die boeke* onderskei hoeveel jaar Jerusalem verlate sou wees+ volgens Jehovah se boodskap aan die profeet Jeremia, naamlik 70 jaar.+ 3 Toe het ek tot Jehovah, die ware God, gebid en hom om hulp gesmeek. Ek het gevas,+ saklinne gedra en as oor my gegooi. 4 Ek het tot Jehovah my God gebid en die sondes van my volk bely en gesê:
“O Jehovah, die ware God, u is die groot en ontsagwekkende Een wat u verbond hou en wat lojale liefde betoon+ aan almal wat u liefhet en u gebooie gehoorsaam.+ 5 Ons het gesondig en gedoen wat verkeerd is en het goddeloos opgetree en in opstand gekom.+ Ons het nie by u gebooie en u oordele gebly nie. 6 Ons het nie geluister na u knegte, die profete,+ wat in u naam met ons konings, ons leiers, ons voorvaders en die hele volk van die land gepraat het nie. 7 O Jehovah, u is regverdig, maar vandag moet ons ons skaam – die manne van Juda, die inwoners van Jerusalem en die hele Israel, dié wat naby is en dié wat ver weg is, in al die lande waarheen u hulle verstrooi het omdat hulle ontrou teenoor u was.+
8 “O Jehovah, ons sowel as ons konings, ons leiers en ons voorvaders moet ons skaam omdat ons teen u gesondig het. 9 Jehovah ons God, u betoon genade en vergewe vryelik,+ hoewel ons teen u in opstand gekom het.+ 10 Jehovah ons God, ons het nie na u stem geluister deur gehoorsaam te wees aan u wette wat u deur middel van u knegte, die profete, vir ons gegee het nie.+ 11 Die hele Israel het u Wet oortree, en hulle het afgedwaal omdat hulle nie na u stem geluister het nie. En u het die vloek en die eed oor ons laat kom wat neergeskryf is in die Wet van Moses, die kneg van die ware God,+ want ons het teen u gesondig. 12 U het vervul wat u vir ons en ons heersers gesê het,+ deur groot rampspoed oor ons te laat kom. Wat met Jerusalem gebeur het, is erger as enigiets wat nog ooit op die hele aarde gebeur het.+ 13 Al hierdie rampspoed het oor ons gekom, net soos daar in die Wet van Moses geskryf is.+ En tog, Jehovah ons God, het ons u nie om genade gesmeek nie.* Ons het nie van ons sondes weggedraai+ en gewys dat ons u getrouheid* verstaan nie.
14 “Jehovah, u het waaksaam gebly en rampspoed oor ons gebring, want u, Jehovah ons God, is regverdig in alles wat u doen. En tog het ons nie na u stem geluister nie.+
15 “O Jehovah ons God – u wat u volk met ’n sterk hand uit Egipte uitgelei het+ en ’n naam vir uself gemaak het, soos dit vandag nog is+ – ons het gesondig en goddeloos opgetree. 16 O Jehovah, u doen altyd wat regverdig is.+ Moet asseblief nie meer woedend wees vir u stad Jerusalem, u heilige berg nie. Want weens ons sondes en die oortredings van ons voorvaders is Jerusalem en u volk ’n bespotting vir almal om ons.+ 17 O ons God, luister asseblief nou na die gebed en die smekinge van u kneg, en wees om u eie onthalwe genadig teenoor u heiligdom+ wat verwoes is,+ o Jehovah. 18 Skenk aandag, o my God, en luister! Kyk tog en sien hoe ons swaarkry en hoe verlate die stad is wat u naam dra. Want ons smeek u nie omdat ons dade regverdig is nie, maar omdat u baie genadig is.+ 19 O Jehovah, luister tog. O Jehovah, vergewe tog.+ O Jehovah, skenk tog aandag en tree op! Tree vinnig op, om u eie onthalwe, o my God, want u stad en u volk dra u naam.”+
20 Terwyl ek nog gepraat en gebid en my sonde en die sonde van my volk Israel bely het en Jehovah my God om genade gesmeek het in verband met die heilige berg van my God,+ 21 ja, terwyl ek nog gebid het, het Gabriël,+ die man wat ek vroeër in die visioen gesien het,+ na my toe gekom. Dit was om en by die tyd van die aandoffer, en ek was heeltemal uitgeput. 22 En hy het my gehelp om te verstaan en gesê:
“O Daniël, ek het nou gekom sodat jy insig kan kry en kan verstaan. 23 Toe jy begin bid het, het ek ’n boodskap ontvang, en ek het gekom om jou daarvan te vertel, want jy is ’n baie geliefde* man.+ Skenk dus aandag en probeer om die visioen te verstaan.
24 “Daar is vir jou volk en vir jou heilige stad+ 70 weke* vasgestel, om die oortreding te beëindig,+ om ’n einde aan sonde te maak, om versoening te doen vir foute,+ om ewige regverdigheid te bring,+ om die visioen en die profesie te verseël+ en om die Allerheiligste te salf. 25 Jy moet weet en verstaan: Vandat die bevel gegee word dat Jerusalem herstel en herbou moet word+ totdat Messiʹas*+ die Leier+ kom, sal daar 7 weke wees, en ook 62 weke.+ Jerusalem sal herstel en herbou word, met ’n openbare plein en ’n grag, maar in moeilike tye.
27 “En hy sal die verbond een week lank vir baie geldig laat bly, en teen die helfte van die week sal hy offerande en offergawe laat ophou.+
“En die een wat verwoesting veroorsaak,+ sal op die vlerk van walglike dinge kom, en totdat ’n vernietiging plaasvind, sal dit waarop besluit is, ook kom oor die een wat verwoes is.”